Diari Oficial de la Generalitat Valenciana


Sumari del DOGV 7843, del 03-08-2016 (2016/5563)

RESOLUCIÓ de 22 de juny de 2016, del Servei Territorial d'Indústria i Energia de Castelló, per la qual s'atorga a Gas Natural Cegas, SA, autorització administrativa per a la distribució de gas natural en el terme municipal de Jérica, província de Castelló. Expedient CBREDE/2014/4/12.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7843

Data del DOGV
:   03-08-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/5563


Data del document
:   22-06-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 22 de juny de 2016, del Servei Territorial d'Indústria i Energia de Castelló, per la qual s'atorga a Gas Natural Cegas, SA, autorització administrativa per a la distribució de gas natural en el terme municipal de Jérica, província de Castelló. Expedient CBREDE/2014/4/12. [2016/5563]  
Fets  
Primer. Amb data 16 de juliol de 2014 es presenta davant d'aquest Servei Territorial d'Indústria i Energia, per part de Gas Natural Cegas, SA, sol·licitud d'autorització administrativa per a la distribució de gas natural en el terme municipal de Jérica, amb subministrament per mitjà de mòdul de regasificació de gas natural liquat.  
Segon. Amb data 7 d'agost de 2014 es presenta la liquidació de la taxa corresponent.  
Tercer. Amb data 6 de novembre de 2014 es remet a Gas Natural Cegas, SA, informe condicionat emés per l'Ajuntament de Jérica en data 3 de novembre de 2014, i Gas Natural Cegas, SA, manifesta la seua conformitat amb aquest per mitjà de comunicació presentada en aquest Servei Territorial en data 18 de novembre de 2014.  
Quart. Ha sigut realitzada la informació pública, a què fa referència el capítol V del títol IV de la Llei 34/1998, de 7 d'octubre, del Sector d'Hidrocarburs, i el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, per mitjà dels anuncis corresponents, publicats en el Butlletí Oficial de la Província de Castelló el 28 d'octubre de 2014, en el Diari Oficial de la Comunitat Valenciana el 30 de setembre de 2014 i en els diaris El Periódico Mediterráneo i Levante El Mercantil Valenciano, de Castelló, el 20 d'octubre de 2014 i no s'ha presentat cap al·legació durant el període d'informació pública de la sol·licitud presentada.  
  
Cinqué. Gas Natural Cegas, SA, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
  
Sisé. Examinada la documentació aportada, amb data 22 de juny de 2016 s'emet proposta favorable de resolució per la Secció d'Energia i Mines.  
  
Fonaments de dret  
Primer. D'acord amb l'article 70.1.a del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, la construcció, ampliació, modificació i explotació de les instal·lacions gasistes requerixen autorització administrativa.  
Segon. L'article 73.7 de la Llei 34/1998, de 7 d'octubre, després de la nova redacció que en fa la Llei 12/2007 de 2 juliol per la qual es modifica la Llei 34/1998, de 7 d'octubre, del Sector d'Hidrocarburs, a fi d'adaptar-la al que disposa la Directiva 2003/55/CE del Parlament Europeu i del Consell, de 26 de juny de 2003, sobre normes comunes per al mercat interior de gas natural estableix que les autoritzacions de construcció i explotació de Instal·lacions de distribució hauran de ser atorgades preferentment a l'empresa distribuïdora de la zona. En cas de no existir distribuïdor en la zona, caldrà ajustar-se als principis de monopoli natural del transport i la distribució, xarxa única i de realització al menor cost per al sistema gasista.  
Tercer. La instrucció i resolució del present procediment administratiu correspon a la Generalitat Valenciana, concretament al Servei Territorial d'Indústria i Energia de Castelló, segons el Decret 157/2015, de 18 de setembre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball (DOCV 7620, 22.09.2015), en estar la instal·lació objecte d'aquest radicada íntegrament en territori de la Comunitat Valenciana, i no estar enquadrada en les que són competència de l'Administració General de l'Estat d'acord amb l'article 3.2.c de la Llei 34/1998, de 7 d'octubre, del sector d'hidrocarburs.  
  
El cap del Servei Territorial d'Indústria i Energia de Castelló, en l'àmbit de les competències que té atribuïdes, resol:  
  
Únic  
Atorgar autorització administrativa a Gas Natural Cegas, SA, per a la distribució de gas natural en el terme municipal de Jérica (Castelló), amb subministrament per mitjà de mòdul de regasificació de gas natural liquat.  
La present autorització s'empara en el que disposa la Llei 34/1998, de 7 d'octubre, del Sector d'Hidrocarburs, modificada per la Llei 8/2015, de 21 de maig, el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural i en el Reial Decret 919/2006, de 28 de juliol i quedarà sotmesa a les condicions que figuren a continuació:  
Primera. Gas Natural Cegas, SA, haurà de presentar en el Servei Territorial d'Energia de Castelló, en el termini màxim de tres mesos, la sol·licitud d'aprovació del projecte d'execució que continga la documentació tècnica i la valoració de les obres a realitzar.  
Segona. El titular de la present autorització gaudirà, com a distribuïdor, dels drets que assenyalen els articles 75 i 83 de la Llei 34/1998, de 7 octubre, del Sector d'Hidrocarburs.  
Tercera. La present autorització en cap cas s'entendrà concedida en règim de monopoli ni concedirà drets exclusius, tal com indica l'article 73 de la Llei 34/1998, de 7 d'octubre, del Sector d'Hidrocarburs.  
  
Quarta. La present autorització administrativa s'entén sense perjudicis i independentment de les concessions, llicències, permisos o autoritzacions de competència municipal, provincial, autonòmica, estatal o d'aquest o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això d'acord amb el que disposa l'article 73.4 de la Llei 34/1998, de 7 d'octubre.  
  
Contra aquesta resolució, que no posa fi a la via administrativa, podrà interposar-se un recurs d'alçada davant de la Direcció General d'Indústria i Energia, en el termini d'un mes, comptat a partir de l'endemà de la notificació de la present, d'acord amb el que estableixen els articles 114 i 115 la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Castelló, 22 de juny de 2016.- El cap del Servei Territorial d'Indústria i Energia: Gerardo Nebot Garcia.